يا مروحات السحاب اللي تلالا بروق
على ديارٍ مناة الروح سكانها
هلي على نجد وبل يا سحابة صدوق
تسيل كل الفياض و كل وديانها
دارٍ خذت من ملامحها عيون و موق
احب نجد و يزيد الحب فتانها
خل سرقني و انا ما كنت اظنه سروق
يسرق بسود نواعس صرت نيشانها
لا هوب ياخذ حقوق و لا بيعطي حقوق
خصم المحبة و قاضيها و ميزانها
و انا غريق العيون اللي حياته بشوق
في شوق دايم عيوني يمه اوطانها
مسرى الليالي لها و القلب مسيوق سوق
مزن السحايب ابروى عذب غدرانها